LEKKER RESEPTE VIR DIE JONGERGESLAG: PEER BLATJANG
PEER EN UIE BLATJANG
Die blatjang kan tot 10 dae in yskas gehou word.*Huisgenoot*
Peer en Dadelblatjang
3 kg ryp pere
1 kg dadels, ontpit
1,5 kg bruinsuiker
1 l appelasyn
10 ml koljanderkorrels
10 ml vinkel, gedroog
10 ml gedroogde rissiepoeier
1,5 kg uie, geskil en gekap
1 kg wortels, geskil en grof gerasper
1.Was en skil die pere. Sny dit in kwarte en verwyder die pitte. Sny elke kwart in drie stukke. Meng die pere en dadels met die suiker en asyn in 'n groot vlekvrye staalkastrol en laat staan vir 'n uur.
2.Gebruik 'n groot genoeg vlekvrye staalkastrol vir al die bestanddele en verhit die kookolie hierin. Voeg hierby die speserye en rissiepoeier. Braai dit vir een minuut in die kookolie en voeg dan die gekapte uie by. Soteer totdat dit deurskynend is terwyl gedurig geroer word. Voeg die wortels by en kook vir `n verdere vyf minute.
3.Voeg nou die vrugtemengsel en sout by en bring stadig tot kookpunt terwyl gedurig geroer word. Wanneer dit kookpunt bereik, verlaag die hitte van die stoofplaat en prut die mengsel vir 45 minute terwyl elke tien minute geroer word. Maak seker dat die bodem en kante van die kastrol goed skoongeskraap word met die lepel om enige vorm van aanbranding te voorkom.
4.Was vrugteflesse in kokende water, giet water uit en vul die flesse met die blatjang tot byna bo toe.
Skroef die deksels op en laat die flesse afkoel. Berg in 'n koel, donker kas waar die blatjang vir maande sal hou.
Posted by Helena Kruger at 13:10